מעורבות ואחריות חברתית למנחה

בדף זה נעסוק בשני נושאים – 
א.	מחויבותו של היחיד כלפי החברה בה הוא חי.  
ב.	נושא הנתינה – כחלק מהמעורבות והאחריות החברתית.

הלימוד יכול להיות מעין מבוא לתכנית לקראת בת – בר מצווה.

א.	מחויבות ואחריות 

הצעה לפתיחה:  
מבקשים מהתלמידים לכתוב לעצמם 2-3 דברים היו מעוניינים לעשות/ליזום במעגל החברתי הקרוב. (כיתה, שכונה, בית ספר) 
אחרי סיום המשימה הזאת מבקשים מהם להפוך דף ולכתוב 2-3 דברים שטעונים שיפור בחברה שסביבם. 
מנהלים דיון קצר בעקבות  הדברים שהועלו. האם היה קשר בין מה ש"רצינו לעשות" לבין מה שחשבנו ש"צריך לעשות"? 

ב.	נתינה
הצעה לפתיחה: 
מחלקים לתלמידים סוכריות או בייגלה מלוח וכיו"ב. התלמידים מתחלקים לזוגות כשאחד מבני הזוג נותן את הסוכריות לחברו, רצוי תוך דיבור או ג'סטות המדגישות את הנתינה. אחרי 3 דקות מתחלפים.
דיון קצר בעקבות הפעילות – מה למדו מחוויית הנתינה והקבלה?   

שאלות לסיכום/דיון במליאה 
•	מה בין נתינה לצדקה? 
•	האם צדקה היא צדק? 
•	חזרה לחוויות בפתיחה – מה נוסף לחוויות אלה בעקבות הלימוד.

יצירה בעקבות הלימוד
•	כתיבה יוצרת – בחרו אחת ממעלות הצדקה של הרמב"ם והמחישו אותה בסיפור/יומן. 
•	דרמה יוצרת/תנועה – המחזה או העמדה של השיר: "האיש על הספסל".